OpenLLM-France/wikimedia huggingface dataset:
# Giovanni Rossignoli

Giovanni Rossignoli (Pavia, 3 de desembre de 1882 – Pavia, 27 de juny de 1954) va ser un ciclista italià al qual anomenaven Baslott que va córrer entre 1903 i 1927. Durant la seva llarga carrera esportiva destaquen quatre victòries d'etapa al Giro d'Itàlia i la Milà-Torí de 1905.
En el Giro d'Itàlia de 1909 hauria estat el guanyador amb 23 minuts d'avantatge sobre el segon classificat si la prova s'hagués comptat per temps i no per punts. El 1927, amb 45 anys, encara va prendre part al Giro d'Itàlia i al Tour de França.

## Palmarès

* 1903
** 1r a la Cursa Gran Fons sobre 600 km
* 1905
** 1r a la Milà-Torí
* 1906
** 1r a la Milà-Màntua
* 1907
** 1r a la Copa Val d'Olona
* 1909
** Vencedor de dues etapes del Giro d'Itàlia
* 1911
** Vencedor d'una etapa del Giro d'Itàlia
* 1920
** Vencedor d'una etapa del Giro d'Itàlia

### Resultats al Giro d'Itàlia

* 1909. 3r de la classificació general i vencedor de dues etapes
* 1911. 2n de la classificació general i vencedor d'una etapa
* 1912. 3r de la classificació general, corrent amb l'equip Gerbi
* 1920. 9è de la classificació general. Vencedor d'una etapa
* 1921. 9è de la classificació general
* 1923. 18è de la classificació general
* 1924. 8è de la classificació general
* 1925. 19è de la classificació general
* 1926. 17è de la classificació general
* 1927. 44è de la classificació general

### Resultats al Tour de França

* 1904. Abandona (1a etapa)
* 1908. 10è de la classificació general
* 1909. Abandona (2a etapa)
* 1923. 29è de la classificació general
* 1924. 31è de la classificació general
* 1925. 19è de la classificació general
* 1926. 21è de la classificació general
* 1927. 32è de la classificació general

## Referències

* ↑ «ROSSIGNOLI Giovanni». [Consulta: 7 novembre 2022].
* ↑ «Palmarès de Giovanni Rossignoli (Ita)». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giovanni ROSSIGNOLI» (en italià). [Consulta: 7 novembre 2022].

## Bibliografia

* Gregori, Claudio. Bolis Edizioni. Il romanzo di Baslot—Vita e imprese di Giovanni Rossignoli (en italià), 2019, p. 492. ISBN 9788878274136.

## Enllaços externs

* Fitxa de Giovanni Rossignoli a siteducyclisme.net
# GAZ-69

El GAZ-69 és un vehicle lleuger de tracció 4x4 produït per GAZ (ГАЗ, o la Gorkovskij Awtomobilnyj Zavod/Planta Automotríz de Gorki) entre 1953 i 1972.

## Ús militar

Es va fabricar la versió 2P26 per a les forces militars soviètiques amb el sistema antitanque AT-1 Snapper, així mateix es va usar molt intensament a Afganistan en els anys 70; normalment en colors kaki, negre i blau.

## Ús civil

Normalment s'usa com una eficient manera de transport, i es valora molt a causa de la seva robustesa i fiabilitat mecànica. És molt comú veure-ho en països de Sud-amèrica, Àfrica i a Àsia en general, però és més comú en la península indoxinesa (Cambodja, Laos, Mongòlia i Vietnam); on s'usa més que tot a les zones on no existeixen vies asfaltades, o a les zones on es requereix de vehicles dotats de força i una gran mobilitat.

## Vegeu també

* Tot terreny
* Motor d'explosió

## Enllaços externs

* GAZ-69
# Glenwood City

Glenwood City és una població dels Estats Units a l'estat de Wisconsin. Segons el cens del 2000 tenia 1.183 habitants.

## Demografia

Segons el cens del 2000, Glenwood City tenia 1.183 habitants, 460 habitatges, i 305 famílies. La densitat de població era de 184,2 habitants per km².
Dels 460 habitatges en un 36,3% hi vivien nens de menys de 18 anys, en un 48,9% hi vivien parelles casades, en un 12% dones solteres, i en un 33,5% no eren unitats familiars. En el 29,3% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,6% tenia menys de 18 anys, un 8,5% entre 18 i 24, un 26,6% entre 25 i 44, un 17,8% de 45 a 60 i un 18,5% 65 anys o més.
L'edat mediana era de 36 anys. Per cada 100 dones de 18 o més anys hi havia 82,9 homes.
La renda mediana per habitatge era de 36.964 $ i la renda mediana per família de 45.417 $. Els homes tenien una renda mediana de 32.875 $ mentre que les dones 25.833 $. La renda per capita de la població era de 17.424 $. Aproximadament el 6,1% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenwood City» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Glenwood City». American Fact Finder. Oficina del Cens dels Estats Units, 12-01-2010.
# Galactooligosacàrid

Els galactooligosacàrids (GOS), també coneguts com a oligogalactosil·lactosa, oligogalactosa, oligolactosa o transgalactooligosacàrids (TGOS), pertanyen al grup dels prebiòtics. Els prebiòtics es defineixen com a ingredients alimentaris no digeribles que afecten beneficiosament l'hoste estimulant el creixement i/o l'activitat de bacteris beneficiosos al còlon. El GOS es troba en productes comercials, com ara aliments per a nadons i adults.

## Química

La composició de la fracció dels galactooligosacàrids varia en la longitud de la cadena i el tipus d'enllaç entre les unitats monòmeres. Els galactooligosacàrids es produeixen mitjançant la conversió enzimàtica de la lactosa, un component de la llet bovina.

## Referències

* ↑ Silk, D. B. A.; Davis, A.; Vulevic, J.; Tzortzis, G.; Gibson, G. R. «Clinical trial: the effects of a trans-galactooligosaccharide prebiotic on faecal microbiota and symptoms in irritable bowel syndrome». Alimentary Pharmacology & Therapeutics, 29, 5, 01-03-2009, pàg. 508–518. DOI: 10.1111/j.1365-2036.2008.03911.x. ISSN: 1365-2036. PMID: 19053980.
# Galactomanà

Els Galactomanans són polisacàridss composts de manosa amb galactosa.
Segons la relació incrementada de manosa amb galactosa es troba:
* goma de fenigrec, manosa:galactosa ~1:1
* goma guar, manosa:galactosa ~2:1
* goma tara, manosa:galactosa ~3:1
* goma de garrofí, manosa:galactosa ~4:1
Els galactomanans sovint es fan servir com additius alimentaris per incrementar la viscositat de la fase aquosa i com estabilitzadors, per exemple en els gelats.

## Ús clínic

El galactomanà és un component de la paret cel·lular del fong Aspergillus i la seva presència indica una infecció, aspergil·losi, en humans.

## Referències

* ↑ Bart-Delabesse E, Basile M, Al Jijakli A, et al. «Detection of Aspergillus galactomannan antigenemia to determine biological and clinical implications of beta-lactam treatments». J. Clin. Microbiol., vol. 43, 10, October 2005, pàg. 5214–20. DOI: 10.1128/JCM.43.10.5214-5220.2005. PMC: 1248458. PMID: 16207986.
# Gob an Choire

Gob an Choire (en anglès Achill Sound, antigament conegut com a Gubacurra) és una vila d'Irlanda, a la Gaeltacht del comtat de Mayo, a la província de Connacht. Està situada a l'illa d'Achill i unida a la península de Corraun a l'illa d'Irlanda pel pont giratori Michael Davitt. També és el nom del canal que separa l'illa d'Achill de l'illa d'Irlanda.

## Servei de bus

La ruta del Bus Éireann 440 (Dooagh-Westport-Aeroport de Knock opera en aquesta direcció un cop al dia. No opera pas els diumenges però la ruta 52 fa un viatge per aquesta ruta un vespre de Westport i Galway anada i tornada

## Ferrocarril

El servei de ferrocarril més proper es troba a l'estació de Westport, a uns 45 kilòmetres. Hi ha nombrosos trens cada dia des de Westport fins a Dublin Heuston via Athlone.

## Referències

* ↑ http://buseireann.ie/pdf/1299257552-440.pdf Arxivat 2013-04-18 a Wayback Machine.

## Enllaços externs

* Turisme a Achill
# Goa Vikas Party

El Goa Vikas Party (GVP) és un partit polític de l'Índia, a l'estat de Goa, liderat per Francisco Pacheco.
Fou fundat pel difunt Sitaram Bandodkar i Pacheco, que va abandonar el Nationalist Congress Party el va reviure i va aconseguir dos diputats a les eleccions de 2012 dins de la coalició de la National Democratic Alliance (NDA) dirigida pel Bharatiya Janata Party (BJP). Utilitza els colors verd sobre safrà. No disposa d'emblema, ja que no és un partit reconegut oficialment.

## Referències

* ↑ «Goa Vikas Party supremo to lend colour to new cabinet». The Times of India [Panaji], 14-11-2014 [Consulta: 5 octubre 2015].
* ↑ «Goa Vikas Party Announces Support To BJP-MGP Combine». Press Trust of India. India TV [Panaji], 07-03-2012 [Consulta: 5 octubre 2015].
* ↑ Adnan Farooqui & E. Sridharan (2014): Is the Coalition Era Over in Indian Politics?, The Round Table: The Commonwealth Journal of International Affairs. Retrieved 5 October 2015.
# Gran Premi d'Itàlia del 1998

Resultats del Gran Premi d'Itàlia de Fórmula 1 de la temporada 1998 disputat al circuit de Monza el 13 de setembre del 1998.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 3 | Michael Schumacher | Ferrari | 53 | 1h 17' 10. 3 | 1 | 10 |
| 2 | 4 | Eddie Irvine | Ferrari | 53 | + 37.977 s | 5 | 6 |
| 3 | 10 | Ralf Schumacher | Jordan - Mugen - Honda | 53 | + 41.152 s | 6 | 4 |
| 4 | 8 | Mika Häkkinen | McLaren - Mercedes | 53 | + 55.671 s | 3 | 3 |
| 5 | 14 | Jean Alesi | Sauber - Petronas | 53 | + 1' 01.872 min. | 8 | 2 |
| 6 | 9 | Damon Hill | Jordan - Mugen - Honda | 53 | + 1' 06.688 min. | 14 | 1 |
| 7 | 2 | Heinz-Harald Frentzen | Williams - Mecachrome | 52 | + 1 Volta | 12 | |
| 8 | 5 | Giancarlo Fisichella | Benetton - Playlife | 52 | + 1 Volta | 11 | |
| 9 | 21 | Toranosuke Takagi | Tyrrell - Ford | 52 | + 1 Volta | 19 | |
| 10 | 18 | Rubens Barrichello | Stewart - Ford | 52 | + 1 Volta | 13 | |
| 11 | 23 | Esteban Tuero | Minardi - Ford | 51 | + 2 Voltes | 22 | |
| 12 | 20 | Ricardo Rosset | Tyrrell - Ford | 51 | + 2 Voltes | 18 | |
| 13 | 12 | Jarno Trulli | Prost - Peugeot | 50 | + 3 Voltes | 10 | |
| Ret | 19 | Jos Verstappen | Stewart - Ford | 39 | Caixa canvi | 17 | |
| Ret | 1 | Jacques Villeneuve | Williams - Mecachrome | 37 | Virolla | 2 | |
| Ret | 17 | Mika Salo | Arrows | 32 | Accelerador | 16 | |
| Ret | 6 | Alexander Wurz | Benetton - Playlife | 24 | Caixa canvi | 7 | |
| Ret | 7 | David Coulthard | McLaren - Mercedes | 16 | Motor | 4 | |
| Ret | 11 | Olivier Panis | Prost - Peugeot | 15 | Vibracions | 9 | |
| Ret | 22 | Shinji Nakano | Minardi - Ford | 13 | Motor | 21 | |
| Ret | 15 | Johnny Herbert | Sauber - Petronas | 12 | Virolla | 15 | |
| Ret | 16 | Pedro Diniz | Arrows | 10 | Virolla | 20 | |

## Altres

* Pole: Michael Schumacher 1' 25. 298
* Volta ràpida: Mika Häkkinen 1' 25. 139 (a la volta 45)

## Referències

* «La web Oficial de la Fórmula 1». [Consulta: 30 - 03 - 2010].
# Grand Encampment

Grand Encampment és una població dels Estats Units a l'estat de Wyoming. Segons el cens del 2000 tenia 443 habitants.

## Demografia

Segons el cens del 2000, Grand Encampment tenia 443 habitants, 209 habitatges, i 137 famílies. La densitat de població era de 106,9 habitants/km².
Dels 209 habitatges en un 23% hi vivien nens de menys de 18 anys, en un 56,9% hi vivien parelles casades, en un 2,9% dones solteres, i en un 34,4% no eren unitats familiars. En el 32,1% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,64.
Per edats la població es repartia de la següent manera: un 19% tenia menys de 18 anys, un 5,2% entre 18 i 24, un 23,5% entre 25 i 44, un 36,3% de 45 a 60 i un 16% 65 anys o més.
L'edat mediana era de 47 anys. Per cada 100 dones de 18 o més anys hi havia 116,3 homes.
La renda mediana per habitatge era de 29.444 $ i la renda mediana per família de 37.083 $. Els homes tenien una renda mediana de 36.786 $ mentre que les dones 19.375 $. La renda per capita de la població era de 20.632 $. Entorn del 9,1% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Encampment». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 14 agost 2010].
* ↑ «Geographic Comparison Table- Grand Encampment». American Fact Finder. Oficina del Cens dels Estats Units, 12-01-2010.
# Grand Cru d'Alsàcia

El Grand Cru d'Alsàcia, en francès Alsace Grand Cru, és un vi d'Alsàcia amb denominació d'origen (en francès Appellation d'Origine Contrôlée, AOC).
Al llarg del temps els vinyataires han anat seleccionant els millors terrers. Des del 1975, l'Institut National des Apellations d'Origin (INAO) ha delimitat les millors parcel·les atribuint la classificació de Grand Cru.
Per poder usar aquesta denominació, la legislació només autoritza les varietats riesling, gewürztraminer, moscat i pinot noir. Les vinyes han de tenir un rendiment inferior a 70 hl/ha, xifra elevada en relació a la resta de França.
La classificació no gaudeix d'unanimitat i alguns productors prefereixen no usar aquesta etiqueta.
Llista de Grands Crus, de nord a sud amb el municipi entre parèntesis:
* Steinklotz (Malenheim)
* Engelberg (Dahlenheim i Scharrachbergheim)
* Altenberg de Bergbieten (Bergbieten)
* Altenberg de Wolxheim (Wolxheim)
* Brudenthal (Molsheim)
* Kirchberg de Barr (Barr)
* Zotzenberg (Mittelbergheim)
* Kastelberg (Andlau)
* Wiebelsberg (Andlau)
* Moenchberg (Andlau i Eichhoffen)
* Muenchberg (Nothalten)
* Winzenberg (Blienschwiller)
* Frankstein (Dambach-la-Ville)
* Praelatenberg (Kintzheim)
* Gloeckelberg (Roden i Saint-Hippolyte (Alt Rin))
* Altenberg de Bergheim (Bergheim)
* Kanzlerberg (Bergheim)
* Geisberg (Ribeauvillé)
* Kichberg de Ribeauvillé (Ribeauvillé)
* Osterberg (Ribeauvillé)
* Rosacker (Hunawihr)
* Froehn (Zellenberg)
* Schoenenbourg (Riquewihr i Zellenberg)
* Sporen (Riquewihr)
* Sonnenglanz (Beblenheim)
* Mandelberg (Mittelwihr i Beblenheim)
* Marckrain (Bennwihr i Sigolsheim)
* Mambourg (Sigolsheim)
* Furstentum (Kientzheim i Sigolsheim)
* Schlossberg (Kientzheim)
* Wineck-Schlossberg (Katzenthal i Ammerschwihr)
* Sommerberg (Niedermorschwihr i Katzenthal)
* Florimont (Ingersheim i Katzenthal)
* Brand (Turckheim)
* Hengst (Wintzenheim)
* Steingrubler (Wettolsheim)
* Eichberg (Eguisheim)
* Pfersigberg (Eguisheim i Wettolsheim)
* Hatschbourg (Hattstatt i Voegtlinshoffen)
* Goldert (Gueberschwihr)
* Steinert (Pfaffenheim i Westhalten)
* Vorbourg (Rouffach i Westhalten)
* Zinnkoepfle (Soultzmatt i Westhalten)
* Pfingstberg (Orschwihr)
* Spiegel (Bergholtz i Guebwiller)
* Kessler (Guebwiller)
* Kitterlé (Guebwiller)
* Saering (Guebwiller)
* Ollwiller (Wuenheim)
* Rangen (Thann i Vieux-Thann)

## Referències

* Petit Larousse des vins, Paris 2005 ISBN 2-03-560452-4

## Enllaços externs

* Consell Interprofessional dels Vins d'Alsàcia
# Giovanni Galli

Giovanni Galli (Pisa, el 29 d'abril de 1958) és un exfutbolista italià que va jugar com a porter, i en l'actualitat és un polític.
En una carrera professional que es va estendre per gairebé dues dècades, va jugar en 496 partits de la Sèrie A, sobretot amb l'ACF Fiorentina (nou temporades) i Milà (quatre), guanyant sis títols importants amb aquest últim club.
# Aeroport de Sendai

L'Aeroport de Sendai (japonès: 仙台空港, Sendai Kūkō) (codi IATA: SDJ, codi OACI: RJSS) també anomenat Aeroport Internacional de Sendai (仙台国際空港, Sendai Kokusai Kūkō) és un aeroport internacional del Japó situat a la població de Natori, a la prefectura de Miyagi. Es troba 13 km al sud-est de la ciutat de Sendai.

## Història

L'aeroport es va construir l'any 1940 per part del Servei Aeri de l'Exèrcit Imperial Japonès, per l'Escola Militar de Vol de Kumagaya, Centre d'Entrenament de la Branca de Masda. En aquella època va rebre diferents noms: Aeròdrom de Natori, Aeròdrom de Masda o Aeròdrom de Yatori. El 1943, l'escola es va expandir i va canviar el nom a Escola Militar de Vol de Sendai incorporant els recursos de l'antic Centre Militar de Vol de Miho.
Després de la Segona Guerra Mundial, van passar a usar-lo les Forces Aèries dels EUA. El 1956, es va retornar al Japó i ho va administrar el Ministeri de Territori, Infraestructura, Transport i Turisme del Japó.
Va quedar molt afectat per la destrucció del Terratrèmol i tsunami del Japó del 2011.

## Referències

* ↑ «AIS JAPAN - Japan Aeronautical Information Service Center». aisjapan.mlit.go.jp. Arxivat de l'original el 22 July 2011.

## Enllaços externs

* Pàgina web oficial (japonès) (anglès) (coreà) (xinès)
* Informació de l'aeroport del World Aero Data
# Supersortits

Supersortits (títol en anglès: Superbad) és una pel·lícula estatunidenca dirigida per Greg Mottola, estrenada l'any 2007. Explica la història entre dos amics que acaben l'educació secundària, interpretats per Jonah Hill i Michael Cera. La pel·lícula es va doblar al català.

## Argument

Tres nois que són amics des de la infància decideixen buscar noves aventures abans de la seva separació per la marxa a diferents universitats. Durant aquest nou trajecte s'han d'enfrontar a situacions còmiques pròpies de la vida d'un adolescent, com per exemple els problemes relacionats amb l'amor, el sexe, l'ús i l'abús de l'alcohol, l'escola, etc.

## Repartiment

| Intpèrpret | Personatge | Veu en català |
| Jonah Hill | Seth | Albert Trifol Segarra |
| Michael Cera | Evan | Ian Lleonart |
| Christopher Mintz-Plasse | Fogell (també anomenat «McLovin») | Lluís Jutglar |
| Bill Hader | oficial Slater | Eduard Doncos |
| Seth Rogen | oficial Michaels | Mark Ullod |
| Martha MacIsaac | Becca | desconeguda |
| Emma Stone | Jules | desconeguda |
| Aviva Farber | Nicola | desconeguda |
| Joe Lo Truglio | Francis | Joan Gibert |
| Kevin Corrigan | Mark | Marcel Navarro |

## Premis i nominacions
### Premis

* 2008: Millor guió, Canadian Comedy Award

### Nominacions

* 2007: Millor comèdia, Premis Empire
* 2008: Millor pel·lícula, Premis MTV Movie
* 2008: Millor actuació còmica, Premis MTV Movie

## Referències

* ↑ «Supersortits». Ésadir.cat. [Consulta: 29 setembre 2022].
* ↑ «Supersortits». Eldoblatge.com. [Consulta: 29 setembre 2022].

## Enllaços externs

* Lloc web oficial
* Supersortits a Goita què fan, ara!
# Mordano

Mordano (en dialecte bolonyès: Murdè o Murdèn) és una ciutat i comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya. Al municipi hi ha dues poblacions principals: Mordano i Bubano.
Limita amb els municipis de Bagnara di Romagna, Imola, Lugo i Massa Lombarda.
L'1 de gener de 2018 tenia 4.692 habitants.

## Història

Una intensa activitat de centuriació va ser realitzada a la zona pels romans i encara és visible avui dia: els carrers del camp s'organitzen en una xarxa quadrada, cada quadrat té un costat d'uns 715 metres.
Hi ha testimonis de la recuperació de la terra durant els segles xi i xii, creant la massa Bibani: un petit poble (Bubanus) va créixer entorn d'aquesta nova divisió de sòl cultivable. Més tard, es va construir un castell en aquesta ubicació.
La presència d'un castell a Mordano està testificat durant el segle xv.
Ambdós castells van ser annexats en el domini de Caterina Sforza el 1488. El 1498, el rei Carles VIII de França va destruir el castell de Mordano, però no va poder conquerir el de Bubano, reforçat per Caterina Sforza i transformat en una forta fortalesa.
Durant els segles següents, Mordano i Bubano formaven part del domini de l'Església i els dos municipis es van unir. Durant aquest període, també el castell de Bubano va ser derrocat progressivament i actualment només existeix la torre principal (coneguda com a Torrione Sforzesco).
El 1860 el municipi de Mordano va passar a formar part del nou Regne d'Itàlia.

## Esdeveniments

Els principals esdeveniments que tenen lloc al municipi durant l'any són els següents:
* Sagra dell'Agricoltura. Festa agrícola, des de 1981. Mordano, darrera setmana de maig.
* Palio del Torrione. Jocs de la torre, des de 1997. Bubano, tercera setmana de juny.

## Ciutats agermanades

Mordano està agermanat amb:
* Mezőhegyes, Hongria, des de 1990

## Referències

* ↑ «Resident population on 1st January 2018» (en anglès). ISTAT. [Consulta: 18 febrer 2019].
* ↑ http://mordano.provincia.bologna.it/index.php/storia-e-stemma/ Arxivat 2017-04-17 a Wayback Machine.
* ↑ Andrea Ferri, Imola nella storia. Note di vita cittadina, 1992, Edizioni Il Nuovo Diario Messaggero, Imola.
* ↑ Lorenzo Raspanti, Imola nella storia. Note di vita cittadina, 1991, Edizioni Il Nuovo Diario Messaggero, Imola, pag. 157.
* ↑ http://mordano.provincia.bologna.it/index.php/torrione-sforzesco/ Arxivat 2017-04-17 a Wayback Machine.
* ↑ «Web oficial Sagra dell'Agricoltura» (en italià). [Consulta: 27 octubre 2015].
* ↑ «Web oficial Palio del Torrione». [Consulta: 5 juny 2016].
# Barraca XII (Aiguamúrcia)

La Barraca XII és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular, associada a una gran terrassa de pedra sobrera, a la seva esquerra, que conté un recer a la part posterior. Orientada a l'Est. La coberta és de pedruscall, i el portal està rematat amb un arc dovellat.
A l'interior tenim una planta rectangular on només hi veurem un cocó. Les seves mides són: fondària 3'17m. Amplada 2'86m.
Està cobert amb una falsa cúpula fins a una alçada màxima de 2'90m.

## Referències

* 1 2 3 «Barraca XII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Serapió d'Alexandria

Serapió d'Alexandria (en llatí Serapion, en grec Σεραπίων) fou un metge grec nadiu d'Alexandria que va viure al segle iii aC després d'Heròfil de Calcedònia, Erasístrat i Filí de Cos i abans que Apol·loni Empíric, Glàucies, Heràclides de Tàrent, Menòdot de Nicomèdia, Sext Empíric i Critó. Formava part de l'Escola empírica, un dels tres grans corrents o sectes de la medicina clàssica, i tant va millorar i estendre la doctrina i les opinions de Filí de Cos, que es va creure que ell n'era el fundador.
Probablement fou deixeble d'Erasístrat, ja que el seu nom s'ha trobat a una medalla probablement seva a Esmirna on hi havia l'escola d'aquest. Va escriure contra Hipòcrates amb vehemència, segons Galè. Les seves obres no s'han conservat. L'esmenten Celi Aurelià, Paule Egineta, Aeci, Appuleu Cels, i Nicolau Mirepse que van conservar algunes de les seves fórmules.

## Referències

* ↑ Serapion a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 786